CELEX: C2007/056/21
Language: hu
Date: 2007-03-10 00:00:00
Title: C-40/06. sz. ügy: A Bíróság (ötödik tanács) 2007. január 9-i végzése (a Finanzgericht München [Németország] előzetes döntéshozatal iránti kérelme) – Juers Pharma Import-Export GmbH kontra Oberfinanzdirektion Nürnberg (Az eljárási szabályzat 104. cikke 3.§-ának első bekezdése – Közös vámtarifa – Kombinált Nómenklatúra – Tarifális besorolás – Főként melatonint tartalmazó kapszula – Gyógyszer)

10.3.2007   
            
            
               HU
            
            
               Az Európai Unió Hivatalos Lapja
            
            
               C 56/12
            
         A Bíróság (ötödik tanács) 2007. január 9-i végzése (a Finanzgericht München [Németország] előzetes döntéshozatal iránti kérelme) – Juers Pharma Import-Export GmbH kontra Oberfinanzdirektion Nürnberg
   (C-40/06. sz. ügy) (1)
   
   (Az eljárási szabályzat 104. cikke 3.§-ának első bekezdése - Közös vámtarifa - Kombinált Nómenklatúra - Tarifális besorolás - Főként melatonint tartalmazó kapszula - Gyógyszer)
   (2007/C 56/21)
   Az eljárás nyelve: német
   A kérdést előterjesztő bíróság
   Finanzgericht München
   Az alapeljárás felei
   
      Felperes: Juers Pharma Import-Export GmbH
   
      Alperes: Oberfinanzdirektion Nürnberg
   Tárgy
   A Finanzgericht München előzetes döntéshozatal iránti kérelme – A Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2003. szeptember 11-i 1789/2003/EK bizottsági rendelet (HL L 281., 2003.10.30., 1. o.; magyar nyelvű különkiadás 2. fejezet, 14. kötet, 3. o.; helyesbítés: HL L 218., 2006.8.9., 24. o.) értelmezése – A Kombinált Nómenklatúra 3004 (gyógyszer) és 2106 (élelmiszer-készítmény) vámtarifaszáma – Olyan melatonin-kapszulák besorolása, amelyek élelmiszerkiegészítőként vannak ugyan feltüntetve, de amelyeket a gyógyszertárak kizárólag orvosi rendelvényre adhatnak ki – Twinlab Melatonin Caps
   Rendelkező rész
   A 2003. szeptember 11-i 1789/2003/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében található Kombinált Nómenklatúrát úgy kell értelmezni, hogy a 3004 vámtarifaszám alá tartozik az olyan, főként melatonint tartalmazó kapszula, mint amely az alapügyben is felmerült.
   
      (1)  HL C 86., 2006.4.8.